GALERIE FOTO Jurgen Klopp a înlemnit! Încă un titular accidentat la Liverpool, cu trei zile înainte de meciul cu Manchester City
După ce a câștigat Carabao Cup, Liverpool țintește și câștigarea Europa League, fiind implicată în același timp și în lupta pentru titlu.
"Cormoranii" au pierdut mai mulți titulari în ultima perioadă, din cauza accidentărilor, și chiar dacă trei dintre aceștia au revenit în echipă, Jurgen Klopp a primit o lovitură la Praga, chiar în debutul reprizei secunde.
Ibrahima Konate a ieșit accidentat în Sparta Praga - Liverpool!
Titular incontestabil la Liverpool, francezul Ibrahima Konate (24 de ani) nu a mai putut continua meciul, iar Klopp a fost nevoit să-l trimită în teren pe căpitanul Virgil van Dijk, aflat pe bancă.
Cel mai probabil, antrenorul german intenționa să-l odihnească pe Van Dijk pentru duelul de la finalul săptămânii cu Manchester City, dar accidentarea lui Konate l-a "forțat" să-l trimită pe olandez în teren.
Rămâne de văzut cât de gravă este accidentarea lui Konate și dacă acesta va putea fi la dispoziția lui Jurgen Klopp pentru duelul din weekend, care poate decisiv pentru primul loc.
Pe lista accidentaților la Liverpool se regăsesc nume grele, precum Trent Alexander-Arnold, Alisson, Diogo Jota, Ryan Gravenberch, Curtis Jones, Joel Matip sau Thiago.
Liverpool - Manchester City | Un egal o ajută pe Arsenal!
Înainte de meciul direct, Liverpool este pe primul loc în Premier League, cu 63 de puncte, la egalitate, cu un punct în fața echipei lui Pep Guardiola, după 27 de etape.
Un egal în meciul de pe Anfield ar putea ajuta următoarea clasată, Arsenal, care ocupă locul trei cu 61 de puncte. "Tunarii" ar putea urca pe primul loc, datorită golaverajului net superior.
Urmăriți SPORT.RO și pe Google News